স্বর্ণকুমারী দেবী
১৮৬৮ সালে জানকীনাথ ঘোষালের সঙ্গে স্বর্ণকুমারী দেবীর বিবাহ হয়। জানকীনাথ ছিলেন নদিয়া জেলার এক জমিদার পরিবারের শিক্ষিত সন্তান। ঠাকুর পরিবার ছিল পিরালী থাকভুক্ত ব্রাহ্মণ। পিরালী ব্রাহ্মণ বংশের কন্যাকে বিবাহ করার জন্য জানকীনাথ পরিবারচ্যূত হয়েছিলেন। কিন্তু দৃঢ়চেতা জানকীনাথ ব্যবসা করে সাফল্য অর্জন করেন এবং নিজস্ব এক জমিদারি গড়ে তুলে "রাজা" উপাধি অর্জন করেন। তিনি ছিলেন একজন দিব্যজ্ঞানবাদী (থিওজফিস্ট) এবং ভারতীয় জাতীয় কংগ্রেসের অন্যতম প্রতিষ্ঠাতা তথা আদি যুগের সক্রিয় সদস্য।
সোনামুখি
সোনামুখি বাঁকুড়া জেলার প্রাচীন জনপদের একটি। স্বর্ণমুখী দেবীর মন্দির থেকে নামকরণ হয় সোনামুখির। বহু প্রাচীন মন্দির, কুসুমকুমারী দেবী ও হরনাথ ঠাকুর এর জন্মস্থান সোনামুখি একটি দ্রষ্টব্য স্থান হিসেবে পরিগনিত হয়। এখানে পুরোনো কালী ও কার্তিক পুজার প্রচলন আছে। বর্গী আক্রমণ থেকে বাঁচতে শক্তিরূপ কালীপূজার আরাধনা হয়েছিল।